ซื้อ TRUE เป้า 10.70 บ.อัพไซด์เกือบ 30% กูรูคาดมีปันผล 2H58 นี้
ซื้อ TRUE เป้า 10.70 บ.อัพไซด์เกือบ 30% กูรูคาดมีปันผล 2H58 นี้ โดยราคาหุ้นปิดตลาดภาคเช้าอยู่ที่ 9.65 บาท ลบ 0.35 บาท หรือ 3.50% มูลค่าการซื้อขาย 1.71 พันล้านบาท 
24 ก.ย. 2558

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ปิดตลาดภาคเช้าอยู่ที่ 9.65 บาท ลบ 0.35 บาท หรือ 3.50% มูลค่าการซื้อขาย 1.71 พันล้านบาท  โดยเปิดตลาดที่ 10.00 บาท ต่ำสุดที่ 9.55 บาท สูงสุดที่ 10.00 บาท ขณะที่ดัชนีหุ้นไทยโดยรวมลบ 0.54%

บล.ธนชาต แนะ “ซื้อ” TRUE ราคาหุ้นเริ่มมีจังหวะฟื้นตัวขึ้นจากฐาน กำลังทดสอบแนว Downtrend Line บริเวณ 10.20 บาท พร้อมเกิดสัญญาณ Bullish Divergence ในเครื่องมือ MACD ที่ทำจุดสูงสุดใหม่เป็นบวกต่อเนื่อง เป็นจังหวะเก็งกำไรตามการฟื้นตัว มีแนวต้านแรกบริเวณ 10.30 บาท ผ่านได้จะมีแนวต้านถัดไปที่เส้นค่าเฉลี่ย 3 เดือน 10.70 บาท
บล.โนมูระ พัฒนสิน ระบุในบทวิเคราะห์(24 ก.ย.)แนะนำ “REDUCE” TRUE ด้วยราคาเป้าหมายปี 16F ที่ 10.50 บาท หลังจากที่คณะกรรมการบริษัทเมื่อวันที่ 24 เมษายน 2558 ได้มีมติอนุมัติการลดทุนจดทะเบียนและ ทุนชำระแล้วของบริษัทฯ จากจำนวน 246,079,281,500 บาท เป็นจำนวน 98,431,712,600 บาท โดยการลดมูลค่าที่ตราไว้ของหุ้น (Par Value) จากเดิมหุ้นละ 10 บาท เป็นหุ้นละ 4 บาท ปัจจุบันบริษัทจะดำเนินการยื่น คำขอจดทะเบียนการลดทุนจดทะเบียนและทุนชาระแล้วของบริษัทฯ ต่อกรมพัฒนาธุรกิจการค้า กระทรวงพาณิชย์ และจะแจ้งผลการจดทะเบียนลดทุนให้ทราบอีกครั้งหนึ่ง
มีมุมมอง Slightly positive sentiment ต่อความคืบหน้าในการลด par เพื่อล้างขาดทุนสะสมของ TRUE โดยล่าสุด อยู่ระหว่างดำเนินการลดทุนจดทะเบียนกับกระทรวงพาณิชย์และ เบื้องต้น คาดจะดำเนินการแล้วเสร็จใน 2H15 ทำให้ล้างขาดทุนสะสมในงบเฉพาะกิจการ ณ สิ้น 2Q15 ที่มี –34,205 ล้านบาทได้ทันที และส่งผลต่อเนื่อง TRUE จะเริ่มกลับมาจ่ายเงินปันผลจากผลการดำเนินงานในงวด 2H15F ได้
พร้อมประเมินเงินปันผลที่จะจ่ายได้ยังน้อย คาดสูงสุดไม่เกิน 0.09 บาท/หุ้น  (yield~1%) อิง payout 100%ของกำไร 2H15 อย่างไรก็ตาม ประเมินเกิดขึ้นได้ยาก เนื่องจาก TRUE อยู่ในช่วงขยายการลงทุนประกอบกับคาดต้องเตรียมเงินบางส่วนสำหรับการเข้าประมูลคลื่น 900/1800 MHz ในปลายปีนี้  ท่ามกลางแนวโน้มผลการดำเนินงานปี 16F ที่คาดจะหดตัวลงเหลือ 2,353 ล้านบาท (EPS 0.1 บาท/หุ้น) ลดลง -54%y-y เพราะไม่มีผลบวกจากการส่งมอบเสาโทรคมนาคมเข้ากอง DIF แล้ว ดังนั้นจึงไม่ให้น้ำหนักประเด็นการจ่ายปันผลในเชิง Valuation